CELEX: 62008CA0334
Language: el
Date: 2010-07-08 00:00:00
Title: Υπόθεση C-334/08: Απόφαση του Δικαστηρίου (δεύτερο τμήμα) της 8ης Ιουλίου 2010 — Ευρωπαϊκή Επιτροπή κατά Ιταλικής Δημοκρατίας (Παράβαση κράτους μέλους — Íδιοι πόροι της Ενώσεως — Άρνηση αποδόσεως στην Ένωση ιδίων πόρων προερχόμενων από μη σύννομες τελωνειακές άδειες — Ανωτέρα βία — Απάτη των τελωνειακών αρχών — Ευθύνη των κρατών μελών — Νομότυπο της καταχωρίσεως των βεβαιωθέντων δασμών σε χωριστά λογιστικά βιβλία)

28.8.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 234/5
            
         Απόφαση του Δικαστηρίου (δεύτερο τμήμα) της 8ης Ιουλίου 2010 — Ευρωπαϊκή Επιτροπή κατά Ιταλικής Δημοκρατίας
   (Υπόθεση C-334/08) (1)
   
   (Παράβαση κράτους μέλους - Ίδιοι πόροι της Ενώσεως - Άρνηση αποδόσεως στην Ένωση ιδίων πόρων προερχόμενων από μη σύννομες τελωνειακές άδειες - Ανωτέρα βία - Απάτη των τελωνειακών αρχών - Ευθύνη των κρατών μελών - Νομότυπο της καταχωρίσεως των βεβαιωθέντων δασμών σε χωριστά λογιστικά βιβλία)
   2010/C 234/07
   Γλώσσα διαδικασίας: η ιταλική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: A. Aresu και A. Caeiros)
   
      Καθής: Ιταλική Δημοκρατία (εκπρόσωποι: I. Bruni, G. Albenzio, avvocato dello Stato)
   
      Παρεμβαίνουσα προς στήριξη των αιτημάτων της καθής: Ομοσπονδιακή Δημοκρατία της Γερμανίας (εκπρόσωποι: M. Lumma και B. Klein)
   
      Αντικείμενο
   
   Παράβαση κράτους μέλους — Παράβαση του άρθρου 10 ΕΚ, του άρθρου 8 της αποφάσεως 2000/597/ΕΚ, Ευρατόμ του Συμβουλίου, της 29ης Σεπτεμβρίου 2000, για το σύστημα των ιδίων πόρων των Ευρωπαϊκών Κοινοτήτων (ΕΕ L 253, σ. 42) και των άρθρων 2, 6, 10, 11 και 17 του κανονισμού (ΕΚ, Ευρατόμ) του Συμβουλίου, της 22ας Μαΐου 2000, για την εφαρμογή της απόφασης 94/728/ΕΚ, Ευρατόμ για το σύστημα των ιδίων πόρων των Κοινοτήτων (ΕΕ L 130, σ. 11) — Άρνηση αποδόσεως στις Κοινότητες ιδίων πόρων προερχόμενων από μη σύννομες τελωνειακές άδειες
   
      Διατακτικό
   
   Το Δικαστήριο αποφασίζει:
   
               1)
            
            
               Η Ιταλική Δημοκρατία, μη αποδίδοντας στην Επιτροπή τους ιδίους πόρους που αντιστοιχούν στην τελωνειακή οφειλή που προέκυψε από την εκ μέρους της εδρεύουσας στο Μπάρι Direzione Compartimentale delle Dogane per le Regioni Puglia e Basilicata παράτυπη χορήγηση, από της 27ης Φεβρουαρίου 1997, αδειών κατασκευής και διαχειρίσεως τελωνειακών αποθηκών τύπου C στον Τάραντα, ακολούθως δε αδειών μεταποιήσεως υπό τελωνειακή επιτήρηση και τελειοποιήσεως προς επανεξαγωγή, μέχρι την ανάκλησή τους στις 4 Δεκεμβρίου 2002, παρέβη τις υποχρεώσεις που υπέχει από το άρθρο 8 της αποφάσεως 2000/597/ΕΚ, Ευρατόμ του Συμβουλίου, της 29ης Σεπτεμβρίου 2000, για το σύστημα των ιδίων πόρων των Ευρωπαϊκών Κοινοτήτων, και από τα άρθρα 2, 6, 10, 11 και 17 του κανονισμού (ΕΚ, Ευρατόμ) 1150/2000 του Συμβουλίου, της 22ας Μαΐου 2000, για την εφαρμογή της αποφάσεως 94/728/ΕΚ, Ευρατόμ για το σύστημα των ιδίων πόρων των Κοινοτήτων.
            
         
               2)
            
            
               Καταδικάζει την Ιταλική Δημοκρατία στα δικαστικά έξοδα.
            
         
               3)
            
            
               Η Ομοσπονδιακή Δημοκρατία της Γερμανίας φέρει τα έξοδά της.
            
         
      (1)  ΕΕ C 223 της 30.8.2008